AOTรับประโยชน์ท่องเที่ยวฟื้นตัวสูงโบรกฯแนะซื้อราคาเป้าหมาย359บ.
บล.ดีบีเอส วิคเคอร์ส ระบุในบทวิเคราะห์วันนี้ (9 เม.ย.58) ว่า บริษัท ท่าอากาศยานไทย จำกัด (มหาชน) หรือ AOT คาดการณ์ตัวเลขผู้ใช้บริการไตรมาส2/58 (สิ้นสุด มี.ค.58) เพิ่มขึ้นอย่างมีนัยสำคัญ คือ จำนวนผู้โดยสาร +23% และจำนวนเครื่องบิน +13% เทียบกับเทียบช่วงเดียวกันของปีก่อนหากเทียบกับปี 57 (สิ้นสุด ก.ย.57) ที่เพิ่มขึ้นเพียง 1.7%เทียบช่วงเดียวกันของปีก่อนเพราะได้รับผลกระทบทางลบจากปัจจัยการเมืองไทย
9 เม.ย. 2558

บล.ดีบีเอส วิคเคอร์ส ระบุในบทวิเคราะห์วันนี้ (9 เม.ย.58) ว่า บริษัท ท่าอากาศยานไทย จำกัด (มหาชน) หรือ AOT คาดการณ์ตัวเลขผู้ใช้บริการไตรมาส2/58 (สิ้นสุด มี.ค.58) เพิ่มขึ้นอย่างมีนัยสำคัญ คือ จำนวนผู้โดยสาร +23% และจำนวนเครื่องบิน +13% เทียบกับเทียบช่วงเดียวกันของปีก่อนหากเทียบกับปี 57 (สิ้นสุด ก.ย.57) ที่เพิ่มขึ้นเพียง 1.7%เทียบช่วงเดียวกันของปีก่อนเพราะได้รับผลกระทบทางลบจากปัจจัยการเมืองไทย
ขณะที่ไตรมาส1/58 (สิ้นสุด ธ.ค.57) เพิ่มได้ 13% ด้านรายละเอียดจำนวนผู้โดยสาร 2Q58 ที่ 28.5 ล้านคน แบ่งเป็นต่างประเทศโต 21%เทียบช่วงเดียวกันของปีก่อนและในประเทศโต 26%เทียบช่วงเดียวกันของปีก่อนส่วนจำนวนเครื่องบินเป็น 180,872 เที่ยวบิน แบ่งเป็นต่างประเทศโต 9.7%เทียบช่วงเดียวกันของปีก่อนและในประเทศโต 17% เทียบช่วงเดียวกันของปีก่อน
เป้าหมายจำนวนนักท่องเที่ยวมายังไทย คาดว่าปี 58 นี้จะเติบโตถึง 17% เป็น 29 ล้านคนทีเดียว ดังนั้นสมมุติฐานของเราที่ให้ปีนี้ในเรื่องจำนวนผู้โดยสารที่จะเพิ่ม 16% และเครื่องบินเพิ่ม 10% จะเป็นไปได้ นั่นคือการเติบโตในตลาดเอเซียจะช่วยชดเชยตลาดยุโรปที่ซบเซาลงได้เป็นอย่างดี โดยเฉพาะประเด็นรัฐบาลไทยยกเลิกกฎอัยการศึก ก็ช่วยกระตุ้นตลาดท่องเที่ยวได้เป็นอย่างดี สำหรับประเด็นกรมการบินพลเรือนญี่ปุ่น (JCAB) ได้ห้ามเรื่องการเช่าเหมาลำไปญี่ปุ่นสำหรับ 3 สายการบิน แต่ล่าสุดได้มีการยืดหยุ่นเป็นเวลา 2 เดือนนั้น ผลกระทบกับ AOT อยู่ในระดับจำกัด นั่นคือคิดเป็นเพียงสัดส่วน 4% สำหรับผู้โดยสาร และ 3% สำหรับเครื่องบิน นอกจากนี้ AOT ยังมีแผนพัฒนาหลายด้านคือ มีสนามบินกรุงเทพฯ เฟส 2 เพิ่มขีดความสามารถสนามบินที่มีอยู่ให้บริการได้หลากหลายมากขึ้น และมี runway แห่งที่สาม เป้าหมายคือ เพิ่มความสามารถการให้บริการเป็น 85 ล้านคนจากปัจจุบันที่ 45 ล้านคน
คงคำแนะนำ ซื้อ กำหนดราคาพื้นฐานไว้ที่ 359 บาท ซึ่งประเมินด้วยวิธี DCF (wacc 12%, terminal growth 3%) เราชอบ AOT ในประเด็นแทบไม่มีคู่แข่งในตลาด (คล้าย monopoly) และได้รับประโยชน์เต็มที่จากภาวะการท่องเที่ยวที่กลับมาฟื้นตัวได้อย่างมีนัยสำคัญ